B4-0196, 0213, 0222, 0234, 0242 και 0244/98

Ψήφισμα σχετικά με την κατάσταση των ανθρωπίνων δικαιωμάτων στο Ιράν

Το Ευρωπαΐκό Κοινοβούλιο,

- έχοντας υπόψη τα προηγούμενα ψηφίσματά του σχετικά με το Ιράν,

A. εκτιμώντας ότι συνεχίζονται οι σοβαρές παραβιάσεις των ανθρωπίνων δικαιωμάτων στο Ιράν και ότι λαμβάνει χώρα μεγάλος αριθμός εκτελέσεων, λιθοβολισμών, βασανιστηρίων και διώξεων θρησκευτικών και εθνικών μειονοτήτων,

Β. λαμβάνοντας υπόψη ότι ο κ. Morteza Firouzi, εκδότης της εφημερίδας Iran News, καταδικάστηκε σε θάνατο τον Ιανουάριο 1998 με την κατηγορία της κατασκοπίας,

Γ. λαμβάνοντας υπόψη ότι ο κ. Helmut Hofer, γερμανός υπήκοος, καταδικάστηκε με απόφαση πρωτοβαθμίου δικαστηρίου σε θάνατο στο Ιράν, επειδή διατηρούσε ερωτικές σχέσεις με μία ιρανή, την κ. Vahide Ghessemi, καθώς και ότι, σύμφωνα με πληροφορίες, η γυναίκα αυτή καταδικάστηκε σε 99 κτυπήματα με μαστίγιο,

Δ. έχοντας υπόψη ότι εννέα χρόνια μετά την ανακοίνωσή της, η εντολή δολοφονίας εις βάρος του Salman Rushdie εξακολουθεί να εκθέτει ένα πολίτη κράτους μέλους στην απειλή δολοφονίας από ιρανούς πράκτορες ή από φανατικούς μουσουλμάνους, κατά παράβαση των στοιχειοδέστερων αρχών του διεθνούς δικαίου,

Ε. επισημαίνοντας το ψήφισμα της 52ας Συνόδου της Γενικής Συνελεύσεως των Ηνωμένων Εθνών, του Νοεμβρίου 1997, που εξέφραζε ανησυχία για τις συνεχιζόμενες παραβιάσεις των ανθρωπίνων δικαιωμάτων στο Ιράν και, ιδιαίτερα, το μεγάλο και αυξανόμενο αριθμό των εκτελέσεων, βασανιστηρίων και απάνθρωπων ποινών, λιθοβολισμών και ακρωτηριασμών, καθώς και για την μη συμμόρφωση με τους διεθνείς κανόνες όσον αφορά την απονομή δικαιοσύνης,

1. καταδικάζει τις επανειλημμένες παραβιάσεις των ανθρωπίνων δικαιωμάτων στο Ιράν και καλεί το ιρανικό καθεστώς να συμμορφωθεί με τους διεθνώς αναγνωρισμένους κανόνες για τα ανθρώπινα δικαιώματα 7

2. καλεί τις αρχές να αναστείλουν άμεσα τις εκτελέσεις και να καταργήσουν την ποινή του θανάτου 7

3. ζητεί την άμεση απελευθέρωση του κ. Helmut Hofer και ζητεί διευκρινίσεις όσον αφορά την τύχη της κ. Vahide Ghessemi 7

4. ζητεί από τις ιρανικές αρχές να διασαφηνίσουν επειγόντως τις κατηγορίες εις βάρος του κ. Morteza Firouzi, και να τον απελευθερώσουν αμέσως, εάν οι κατηγορίες εναντίον του δεν μπορούν να αποδειχθούν 7

5. εκφράζει την έντονη απογοήτευσή του επειδή ο ιρανός υπουργός εξωτερικών επιβεβαίωσε επισήμως την «ισχύ της ιστορικής εντολής δολοφονίας (Fatwa)" κατά του κ. Rushdie, καθώς και για τις προτάσεις που έγιναν για την αύξηση της αμοιβής για το φόνο του και καλεί εμφαντικά την ιρανική κυβέρνηση να επανεξετάσει το ζήτημα αυτό και να προβεί σε έγγραφη δήλωση ότι δεν θα εκτελέσει την Fatwa και ότι θα επιδιώξει να συγκρατήσει τους ιρανούς πολίτες από το να προσπαθήσουν να την υλοποιήσουν 7

6. εκφράζει την ικανοποίησή του για το γεγονός ότι ο εκδότης Faraj Sarkouhi απελευθερώθηκε μετά από ένα χρόνο άδικης φυλακίσεως και καλεί τις ιρανικές αρχές να αποκαταστήσουν πλήρως τα πολιτικά του δικαιώματα 7

7. ζητεί από το Συμβούλιο και τα κράτη μέλη, εν απουσία θετικών μέτρων εκ μέρους της Τεχεράνης, να εξεύρουν τρόπους και μέσα προκειμένου να ασκηθεί έντονη και σταδιακά αυξανόμενη πίεση προς τις αρχές της Τεχεράνης 7

8. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και την κυβέρνηση του Ιράν.